एक साल से कर रहे थे डेट, रिलेशनशिप बिगड़ी तो हनी सिंह ने बदल लिया एल्बम का थीम
Bollywood Rapper Yo Yo Honey Singh And His Girlfriend Tina Thadani Breakup After Dating For A Year. सिंगर-रैपर हनी सिंह और मॉडल टीना थडानी का ब्रेक अप हो गया है। हनी सिंह और टीना एक-दूसरे को पिछले एक साल से डेट कर रहे थे। दोनों ने ब्रेकअप के बाद एक-दूसरे को सोशल मीडिया पर अनफॉलो किया
सिंगर-रैपर हनी सिंह और मॉडल टीना थडानी का ब्रेक अप हो गया है। हनी सिंह और टीना एक-दूसरे को पिछले एक साल से डेट कर रहे थे।
दोनों ने ब्रेकअप के बाद एक-दूसरे को सोशल मीडिया पर अनफॉलो किया और साथ ली हुईं फोटोज भी डिलीट कर दीं।
दोनों जिंदगी में अलग चीजें चाहते थे 
मीडिया रिपोर्ट्स के मुताबिक दोनों अपनी जिंदगी में काफी अलग-अलग चीजें चाहते थे इसलिए उन्होंने अलग होने का फैसला किया।
टीना को डेट करने से पहले हनी सिंह ने शालिनी तलवार से शादी की थी। पिछले साल हनी सिंह ने शालिनी से डाइवोर्स ले लिया था। हनी सिंह और शालिनी ने 2011 में शादी की थी।
आपसी सहमति से किया ब्रेकअप 
हनी सिंह और टीना थडानी पिछले साल अप्रैल से डेट कर रहे थे। जनवरी 2023 में हनी सिंह ने पब्लिक इवेंट में टीना को अपनी गर्लफ्रेंड के तौर पर इंट्रोड्यूस कराया था।
रिपोर्ट के मुताबिक दोनों ने आपसी सहमति से ब्रेकअप का फैसला लिया है। इसके बावजूद ब्रेकअप से डील करने में दोनों को वक्त लगेगा।
ब्रेकअप से टूट गईं हैं टीना 
रिपोर्ट के मुताबिक टीना इस ब्रेकअप से टूट गई हैं। ब्रेकअप से डील करने के लिए वो अपने काम पर फोकस करने की कोशिश कर रही हैं। वहीं, हनी सिंह अपने ब्रेकअप के बारे में खुलकर बात कर रहे हैं। उन्होंने सभी को अपने ब्रेकअप के बारे में इन्फॉर्म कर दिया है।
टीना ने मीडिया से ब्रेकअप के बारे में कोई बात नहीं की। उन्होंने सिर्फ इतना कहा कि वो इस बारे में बात नहीं करना चाहती।
रिलेशनशिप बिगड़ा, तो हनी सिंह ने बदल लिया एल्बम का थीम 
बीते दिनों पिंकविला को दिए इंटरव्यू में हनी सिंह ने ब्रेकअप का हिंट दिया था। अपनी एल्बम के बारे में बात करते हुए उन्होंने कहा- जब मैंने एल्बम बनाना शुरू किया था तब मैं प्यार में था। इस वजह से मैंने अपनी एल्बम के लिए एक रोमांटिक डांस भी शूट किया था। लेकिन, मुझे अफसोस है कि ये रिलेशनशिप आगे नहीं बढ़ सका। इस वजह से मुझे अपनी एल्बम का थीम बदलना पड़ा।